**SU PARAIŠKA, PARAMAI GAUTI PAGAL LAAIF PROGRAMĄ, TEIKIAMŲ DOKUMENTŲ SĄRAŠAS**

1. **Įgaliojimas** teikti paraišką (jei teikiama ne pareiškėjo vadovo).
2. **Sprendimas,** patvirtintas juridinio asmens atitinkamo valdymo organo ar asmens (asmenų grupės)**,** turinčio (turinčios) teisę priimti tokius sprendimus, kuriuo nutarta projekto įgyvendinimui **skirti projekto įgyvendinimui būtiną sumą**, irinformacija **apie lėšų šaltinį** (pareiškėjo banko sąskaitos išrašas apie turimas pareiškėjo lėšas (viso projekto vertė be PVM), kredito įstaigos pažyma, preliminarus sprendimas ar sutartis apie suteikiamą paskolą.
3. **Pirkimų vykdymo dokumentus**[[1]](#footnote-1)arba **prisijungimą prie CVPIS** (jei vykdomas per CVPIS):
   1. *kai pirkimas baigtas*, pateikiama:

* pirkimo skelbimas, pirkimo dokumentai, pasiūlymai, pirkimo komisijos (kai privaloma) sudėtį patvirtinantis dokumentas, pasiūlymų vertinimo protokolai bei pirkimo ir pardavimo sutartis;
  1. *kai pirkimas nepradėtas ar neužbaigtas, projekto įgyvendinimo grafike (9 punktas)* nurodomi planuojami pirkimo įvykdymo terminai bei pateikiama:
* įmonės pirkimų planas ar suvestinė, kuriame įtrauktas su projekto įgyvendinimu susijęs pirkimas (iš jo galima identifikuoti pirkimo pavadinimą ir vertę);
* pirkimo vertę pagrindžiantys dokumentai (Pvz. **Sistela sąmata**; **analizė** pasinaudojant viešai tiekėjų pateikta informacija (internete, reklaminėje medžiagoje ir pan.); **komerciniai pasiūlymai** (rekomenduojama apklausti ne mažiau 3 potencialius tiekėjus, pirkimo vertę pasirenkant pagal mažiausios kainos kriterijų. Pasirinkus ne mažiausios kainos kriterijų, pateikti tokio pasirinkimo racionalumo pagrindimą).

1. **Taršos integruotos prevencijos ir kontrolės leidimo** arba **Taršos leidimo kopija,** jeigu privalomi turėti pagal leidimų išdavimo tvarką reglamentuojančius teisės aktus. Jeigu leidimai skelbiami viešai, pakankama pateikti nuorodą į skelbiamą dokumentą. Kai nuotekos išleidžiamos į nuotakyną, pridedama **nuotekų tvarkymo paslaugų teikimo sutarties kopija.**
2. **Poveikio aplinkai vertinimo ataskaita** arba **atranka** ir **atsakingos institucijos sprendimas/išvada** (jeigu privalomi pagal leidimų išdavimo tvarką reglamentuojančius teisės aktus). Jeigu dokumentai skelbiami viešai, pakankama pateikti nuorodą į skelbiamą dokumentą.
3. **Taršos išleidimo skaičiavimas iki** (per paskutinius kalendorinius veiklos metus) **ir po Projekto.** Pateikiama *Excel* formatu, nurodant skaičiavimams naudojamą metodiką[[2]](#footnote-2), duomenų šaltinius ir pagrindžiančius dokumentus (tyrimų protokolai, ataskaitos ar pan.)
4. **Statinio projektas** ar **įrangos diegimo projektas**. Jeigu dokumentai skelbiami viešai, pakankama pateikti nuorodą į skelbiamą dokumentą. Jeigu nei vienas iš minimų dokumentų iki paraiškos pateikimo nėra parengtas ar nėra privalomas, pateikiama **Principinė technologinė schema,** išskiriant (pažymint) visus pagrindinius projektu diegiamos įrangos komponentus. Jeigu Statinio projektą privaloma rengti, tačiau paraiškos teikimo metu nėra parengtas*,* projekto įgyvendinimo plane nurodomas terminas per kurį bus parengta.
5. **Statybą leidžiančio dokumento numeris ir data** (jeigu privalomas pagal leidimų išdavimo tvarką reglamentuojančius teisės aktus). Jeigu dokumentas skelbiamas viešai, pateikiama nuoroda į skelbiamą dokumentą. Jeigu leidimas privalomas, tačiau paraiškos teikimo metu nėra gautas*,* projekto įgyvendinimo plane (9 punktas) nurodomas planuojamas gavimo terminas.
6. **Preliminarus projekto įgyvendinimo grafikas**. Grafikas bus tikslinamas ir turės būti pateikiamas per 14 dienų nuo subsidijos teikimo sutarties įsigaliojimo.
7. **Sutarčių, ketinimo protokolų ar kitų dokumentų**, pagrindžiančių sutvarkyti atliekų (kurios susidaro dėl projekto įgyvendinimo metu diegiamos įrangos/įrengimų) kiekį, jei jų tvarkymo veiklą vykdys kitas juridinis asmuo, **kopijos**;
8. **FR0438** „Ataskaita apie kontroliuojamus ir kontroliuojančius vienetus bei asmenis“.

**Pastaba.** Jeigu prieduose pateikti ne originalūs dokumentai, o jų kopijos, jos turi būti teikiamos vadovaujantis Dokumentų rengimo taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-117 (Žin., 2011, Nr. 88-4229).

1. Perkančiosioms organizacijoms - LR viešųjų pirkimų įstatymas (VPĮ); Ūkio subjektų, kurie nėra perkančiosios organizacijos pagal VPĮ, pirkimų vykdymo tvarkos aprašas patvirtintas 2010 m. rugsėjo 14 d. LR aplinkos ministro įsakymu Nr. D1-762. [↑](#footnote-ref-1)
2. teršalo kiekio apskaičiavimo pavyzdžius galima rasti Aplinkos apsaugos agentūros tinklapyje adresu https://vanduo.old.gamta.lt/cms/index?rubricId=be6e5a03-8397-484f-a51d-eed74a37fb5a [↑](#footnote-ref-2)